钦定古今图书集成/历象汇编/历法典/第055卷 > 图
## 钦定古今图书集成/历象汇编/历法典/第055卷 > 图

凡月行本轮周左旋〈依宗动天自东而西〉如图“庚”为本轮心，甲乙为白道，丁为最高，己为最庳。其平行则自甲向丙，庚至乙，其自行则自丁而丙，而己，而戊，而复于丁从丁。〈即正半转即最高〉入转行极迟向丙。〈即中转亦留际〉其迟日损至丙而及平行度，谓之“迟初

限”，从丙向己。〈即中半转即最庳〉迟损疾益至己而极疾，谓之
“迟末限”，从己向戊。〈即正转亦留际〉其疾日，损至戊而及平行
度，谓之“疾初限。”从戊而复向丁，疾损迟，益至丁而极
迟，谓之“疾末限。”最高左右二限，谓之《迟历》，逆经度行。

逆七政经度也。《后省》曰“逆行。”

最庳左右二限，谓之《疾历》，顺经度行。〈后省曰顺行〉二十七
日有奇，而周〈即转周〉若次轮，则如左图，乙为其心，甲己
为本轮，周壬戊癸子为次轮周，壬为最近，癸为其最
远。